ชาวบ้านวอนขอความช่วยเหลือ ไซโคลน อิดาอี ถล่มยับ อาจตายทะลุพัน 
ไซโคลน อิดาอี, ที่พัดถล่มหลายประเทศแถบแอฟริกายังคงน่าเป็นห่วง ท่ามกลางความกังวลว่า ยอดตายจากเหตุนี้อาจทะลุ 1 พันศพ ขณะที่หลายคนกำลังอยู่ในภาวะขาดแคลนอาหาร,สำนักข่าวต่างประเทศรายงาน หลังไซโคลนอิดาอีถล่มหลายประเทศในแถบแอฟริกาผ่านไปแล้ว 1 สัปดาห์ ซึ่งจนถึงตอนนี้สภาพบ้านเรือนยังไม่ดีขึ้น โดยหลายพื้นที่อยู่ในสภาพพังยับเยิน โดยเฉพาะในโมซัมบิก ที่ก่อนหน้านี้ผู้นำโมซัมบิกออกมาแสดงความกังวลว่า อาจมีผู้เสียชีวิตในประเทศกว่า 1,000 ศพ,ชาวบ้านที่บ้านเรือนเสียหายจากไซโคลนลูกนี้ ต่างพากันอพยพเข้าไปอยู่ในอาคารที่เสียหายน้อยกว่า ที่ถูกตั้งขึ้นให้เป็นศูนย์พักพิงชั่วคราว ซึ่งแม้พวกเขาจะมีที่อยู่อาศัย แต่เด็กๆ หลายคนกำลังอยู่ในสภาพหิวโหย เพราะอาหารที่มีอยู่ในศูนย์ค่อยๆ ร่อยหรอ และกำลังจะหมดลง โดยยังไม่มีใครส่งความช่วยเหลือมาถึง หลายคนพยายามกลับไปที่บ้านเพื่อหาของที่พอประทังชีวิตได้ แต่พายุได้พัดทุกอย่างจนไม่เหลืออะไรเลย,คุณแม่คนหนึ่งที่กำลังจะขาดแคลนอาหารไว้สำหรับให้นมลูกที่เพิ่งมีอายุเพียง 1 สัปดาห์ กล่าวว่า เธอกำลังให้นมลูกอายุ 1 สัปดาห์ แต่ตอนนี้กำลังมืดแปดด้านเพราะจนถึงตอนนี้ก็ยังไม่มีใครนำมาอาหารมาให้ จนไม่รู้ว่าจะกินอะไรแล้ว,เช่นเดียวกับในซิมบับเว อีกหนึ่งประเทศที่ต้องเผชิญกับภัยพิบัติไซโคลนอิดาอี ที่ในบางพื้นที่ต้องตั้งเป็นศูนย์ช่วยเหลือชาวบ้านชั่วคราว โดยเฮลิคอปเตอร์ขึ้นลงเที่ยวแล้วเที่ยวเล่า เพื่อรับชาวบ้านในพื้นที่ห่างไกล ลำเลียงให้มารับความช่วยเหลือ รักษาพยาบาล และให้มาใช้ชีวิตชั่วคราวที่จุดนี้,ในอีกจุดหนึ่งซึ่งอยู่ห่างไกลออกไป พบชาวบ้านอาศัยอยู่ในกระท่อมหลังเล็กๆ เธอเพิ่งขุดหลุมฝังศพลุงแท้ๆ และหลาน ที่เสียชีวิตจากไซโคลน ซึ่งสาเหตุการเสียชีวิตสะท้อนความรุนแรงของไซโคลนอิดาอีได้เป็นอย่างดี,หญิงคนดังกล่าว บอกว่า ไซโคลนมีความรุนแรงมาก โดยลุงของเธอบาดเจ็บจากอานุภาพของไซโคลนเพราะมีก้อนหินก้อนหนึ่งถูกไซโคลนพัดมาถูกลุง ทั้งๆ ที่ลุงของเธออยู่ในกระท่อม ก่อนที่ลุงจะเสียชีวิตในเวลาต่อมาพร้อมกับหลานของเขา,ตัวเลขผู้เสียชีวิตอย่างป็นทางการจากไซโคลนลูกนี้ พุ่งขึ้นไปอยู่ที่กว่า 200 ศพแล้ว แต่สถานการณ์ที่ยังเป็นอยู่ ทำให้ยอดตายที่อาจพุ่งสูงถึงกว่า 1 พันศพ ตามที่หลายฝ่ายกังวล อาจจะไม่ใช่การประเมินที่ไกลจากความเป็นจริง
สถานการณ์ภัยพิบัติไซโคลน อิดาอี ที่พัดถล่มหลายประเทศแถบแอฟริกายังคงน่าเป็นห่วง ท่ามกลางความกังวลว่า ยอดตายจากเหตุนี้อาจทะลุ 1 พันศพ ขณะที่หลายคนกำลังอยู่ในภาวะขาดแคลนอาหาร 
ไซโคลนอิดาอี,พายุไซโคลนถล่ม,โมซัมบิก,ซิมบับเว,ไซโคลนอิดาอีถล่มแอฟริกา